b'\n_START_ARTICLE_\nRita Marley\n_START_SECTION_\nJoventut\n_START_PARAGRAPH_\nNascuda a Santiago de Cuba (Cuba), va cr\xc3\xa9ixer en una fam\xc3\xadlia adinerada de la Beachwood Avenue, situada a Kingston (Jamaica). Al seu llibre No Woman, No Cry: La meva vida amb Bob Marley descriu com ella va ser criada per la seva tia Viola a Greenwich Park Road, mentre Bob Marley creixia a la pobre barriada de Trenchtown. A mitjans de la d\xc3\xa8cada del 1960, la Rita va trobar en Bob despr\xc3\xa9s d\'una reuni\xc3\xb3 amb Peter Tosh per a tocar junts. Despr\xc3\xa9s va saber que era una cantant i li va preguntar per una audici\xc3\xb3 per a Soulettes, m\xc3\xa9s tard coneguda com a I Threes. El grup inclo\xc3\xafa Rita, el seu cos\xc3\xad Constantine "Vision" Walker, i Marlene "Precious" Giffordwas. Bob esdevingu\xc3\xa9 el mentor del grup i m\xc3\xa0nager i van comen\xc3\xa7ar a treballar junts, i es van enamorar. Es van casar el 10 de febrer del 1966. Ella s\'incorpor\xc3\xa0 al Moviment Rastafari tot i romandre com una activa membre de l\'Esgl\xc3\xa9sia ortodoxa et\xc3\xadop.\n_START_SECTION_\nMort del marit\n_START_PARAGRAPH_\nDespr\xc3\xa9s de la mort de Bob Marley, ella va gravar alguns \xc3\xa0lbums amb el seu nom a Anglaterra. El 1986 va prendre la decisi\xc3\xb3 de convertir la casa de Bob Marley en el Bob Marley Museum. Tamb\xc3\xa9 fund\xc3\xa0 el Robert Marley Foundation, la companyia Bob Marley, el grup d\'empreses Bob Marley i la Rita Marley Foundation, una ONG que lluita contra la pobresa, el 2000. Tamb\xc3\xa9 adopt\xc3\xa0 35 infants a Eti\xc3\xb2pia i pag\xc3\xa0 l\'estada de 200 infants a la Konkonuru Methodist School de Ghana._NEWLINE_Tamb\xc3\xa9 don\xc3\xa0 beques a estudiants de m\xc3\xbasica del Berklee College of Music de Ghana i promogu\xc3\xa9 concerts anuals per a promoure la conscienciaci\xc3\xb3 mundial dels problemes que afecten \xc3\x80frica. El 3 d\'agost del 2013 Rita Marley adquir\xc3\xad la nacionalitat d\'honor de Ghana.\n_START_SECTION_\nTraslladar el cos del marit\n_START_PARAGRAPH_\nRita Marley va planejar prendre el cos del seu \xc3\xbaltim marit, Bob Marley, exhumar-lo i enterrar-lo de nou a Eti\xc3\xb2pia, el seu "lloc de rep\xc3\xb2s espiritual" el 2005. Ella volia fer una celebraci\xc3\xb3 que dur\xc3\xa9s un mes com si fos el seu 60 aniversari. L\'indret on ella volia enterrar-lo era una comunitat Rastafari, les terres de la qual li va lliurar l\'\xc3\xbaltim emperador, Haile Selassie. Ella assegurava que tenia el suport del govern et\xc3\xadop quan va afirmar que "estem treballant a portar les seves restes a Eti\xc3\xb2pia. Forma part de la missi\xc3\xb3 d\'en Bob. Tota la seva vida fou a l\'\xc3\x80frica, no pas a Jamaica. Com es pot renunciar a un continent per una illa? Ell t\xc3\xa9 dret que portem les seves restes on ell voldria que fossin. Aquesta era la seva missi\xc3\xb3. Eti\xc3\xb2pia \xc3\xa9s el seu lloc de descans espiritual. Amb el 60 aniversari d\'aquest any, hi ha un argument evident i \xc3\xa9s el moment adequat."\n_START_SECTION_\nLlibres\n_START_PARAGRAPH_\nRita Marley, Hettie Jones (2004). No Woman, No Cry: My Life with Bob Marley. Hyperion, ISBN 0-7868-6867-8'